Lavender Lodge bied B&B-verblyf en is in Gerhardsville, naby Centurion se middestad geleë. Dié gastehuis is ideaal vir gaste wat op soek is na gerieflike oornagverblyf onderweg na verskeie bestemmings.
Verblyf is beskikbaar in 1 gastekamer en 2 kothuise. Die gastekamer het 'n dubbelbed, 'n enkelslaapbank, en 'n en suite-badkamer. Elke kothuis het 'n koningingrootte-bed en 'n stapelbed, asook 'n en suite-badkamer.
Elke eenheid het 'n werkstasie, TV met sekere DStv-kanale, 'n mikrogolfoond, yskassie en tee- en koffiemaakgeriewe. Ontbyt word in die hoofeetarea bedien waar aandete ook teen ekstra koste genuttig kan word.
Die lodge het ook 'n gastesitkamer met 'n kaggel, 'n rustieke boma met 'n braai-area, 'n plonspoel in die lieflike tuin, en 'n dam wat omhein is en waar verskeie voëlsoorte kom kuier. Veilige parkeerplek is beskikbaar.
Lavender Lodge is sowat 15 km vanaf Copperleaf Gholflandgoed, verskeie spa's en trou- of funksie-venues, Rock Falls-wildplaas en Zwartkops-renbaan.